One-Punch Man

One-Punch Man-ը (ճապ.՝ ワンパンマン Wanpanman) ճապոնական սուպերհերոս պարոդիա վեբ-կոմիքս է, որ ստեղծվել է 2009 թվականին՝ One գրական կեղծանունը կրող մարդու կողմից։ Սերիաների շարք մեծ ճանաչում է ունեցել և ցնցել է աշխարհը երբ 2012 թվականի հունիսին անցել է 7.9 միլլիոն հիթը։ Wanpanman-ը ճապոներեն բառախաղ է, որ նմանակում է մանկական հերոս Anpanman-ին, որտեղ wanpan մասնիկը wanpanchi (one punch հայերեն՝ մեկ հարված) բառի կրճատված տարբերակն է։ One-Punch Man-ում պատմվում է Սայիտամայի մասին՝ գերհզոր սուպերհոսի, ով ձանձրույթից ելնելով կռվում է չարի դիմաց՝ փորձելով գտնել իրեն արժանի մրցակից։
Սերիաների շարքի նոր տարբերակը, որ նկարազարդվում է Յուսուկե Մուրատայի կոմղից թողարկվում է օնլայն մանգայի տեսքով և իր հրատարակությունը սկսում է Shueisha ընկերության Young Jump Web Comics կայքում, սկսած 2012 թվականից։ Viz Media-ն ստացել է լիցենզավորում՝ Weekly Shonen Jump օնլայն թերթում անգլերեն թարգմանություն հրապարակելու համար։
Սերիաների շարքի անիմե ադապտացիան ստեղծվել է Madhouse ընկերության կողմից և ցուցադրվել է ճապոնական հեռուստատեսությամբ 2015 թվականի հոկտեմբերից դեկտեմբեր ընկած ժամանակահատվածում։  Ընկերությունը այս պահին աշխատում է անիմեի երկրորդ եթերաշրջանի վրա։


== Սյուժե ==
Երկիր Մոլորակին նման մի մոլորակում տարօրինակ հրեշներ են հայտնվում խորհրդավոր կերպով և աղետներ ստեղծում, որի պատճառով էլ երկրի սուպերհերոսներ կռվում են տեղի սուպերչարագործների հետ։ Սայիտաման՝ սերինաերի գլխավոր հերոսը, ամբողջ պատմության մեջ ամենահզոր սուպերհերոսն է և հեշտորեն հաղթում է ցանկացած հրեշի ընդամենը մեկ հարվածով, որի պատճառով էլ հրեշները պարզապես պայթում են հարվածից։ Սակայն, լինելով ամենաուժեղ էակը նա շատ արագ ձանձրանում է և որոշում է փնտրել այն մեկին, ով կհամարվի իրեն արժանի մրցակից և կկարողանա կռվել իր հետ։
Քանի որ Սայիտաման ակտիվ հերոս է, նա միշտ նոր հերոսների և հրեշների է հանդիպում։ Նա իրեն որպես աշակերտ է վերցնում կիբօրգ Գենոսին և միանում է Հերոսների Ասոցիացիային, որ կարողանա պաշտոնական ճանաչում ձեռք բերել։ Չնայած նրան, որ նա հաղթում է բազում հրեշների, որոնց նույնիսկ Հերոսների Ասոցիացիայի ամենաուժեղ հերոսները չէին կարող հաղթել, Սայիտաման դժվարանում է հարգանք ձեռք բերել։ Շատերը նրան թերագնահատում են նրա ֆիզիկական տեսքի համար, իսկ որոշները նույնիսկ կեղծ հերոս են նրան անվանում։ Սերիաների ընթացքում շատ քչերն են նկատում նրա տաղանդը և համեստությունը։


== Մեդիա ==


=== Մանգա ===
One-ը հրատարակում է One-Punch Man-ը, որպես վեբ-կոմիքս, սկսած 2009 թվականից։ 2016 թվականի Հուլիսի տվյալներով վեբ-կոմիքսն ունի 108 գլուխ։ 2012 թվականին երբ սերիաների շարքը ստացավ 7.9 միլիոն հիթ և դարձավ հանրահայտ, Յուսուկե Մուրատան կապվեց One-ի հետ կոմիքսը վերանկարելու և  Weekly Young Jump-ի Young Jump Web Comics (ճապ.՝ となりのヤングジャンプ Tonari no Yangu Janpu) սփին-օֆֆ մանգա կայքում հրապարակելու համար։ Առաջին գլուխը հրատարակվում է 2012 թվականի հունիսի 14-ին՝ Shueisha ընկերության կողմից։ 2015 թվականին լույս է տեսնում իններորդ հատորը, որի հետ մեկտեղ վաճառվում է նաև CD Ռադիո Շուն։
2013 թվականի հունվարի 21-ին Հյուսիսային Ամերիկայում Viz Media-յի շնորհիվ սկսվում է սերիաների անգլերեն հրատարակչությունը Weekly Shonen Jump թերթում։ Առաջին օնլայն հատորը հրապարակվում է 2014 թվականի փետրվարին։ 2014 թվականի հունիսին One-Punch Man-ը Viz Media-յի շնորհիվ հասանելի էր նաև ComiXology կայքում։ Մանգայի տպագրված տարբերակը ԱՄՆ-ում սկսվում է վաճառվել 2015 թվականի սեպտեմբերից։


== Ծանոթագրություններ ==